钦定古今图书集成/明伦汇编/人事典/第059卷 > 《矫志诗》前人
## 钦定古今图书集成/明伦汇编/人事典/第059卷 > 《矫志诗》前人

芝桂虽芳，难以饵烹。尸位素餐，难以成名。磁石引铁，
于金不连。大朝举士，愚不闻焉。抱璧涂乞，无为贵宝。
履仁遘祸，无为贵道。鸳雏远害，不羞卑栖。灵虬避难，
不耻污泥。都蔗虽甘，杖之必折。巧言虽美，用之必灭。
济济唐朝，万邦作孚。〈阙〉《逄蒙》虽巧，必得良弓。圣主虽
知，必得英雄。螳螂见叹，齐士轻战。越王轼蛙，国以《死
献》。道远知骥，世伪知贤。〈阙〉覆之帱之，顺天之矩。泽如
凯风，惠如时雨。口为禁闼，舌为发机。门机之闿，楛矢
不追。